Isla Fisher

Isla Lang Fisher (s. 3. helmikuuta 1976 Masqat, Oman) on australialainen näyttelijä ja kirjailija.

 Varhainen elämä 

Fisher syntyi skotlantilaisille vanhemmille Omanin pääkaupungissa Masqatissa, ja hänellä on neljä sisarusta. Fisher sai etunimensä Skotlannissa sijaitsevan Islayn saaren mukaan. Perhe muutti takaisin kotikaupunkiinsa Bathgateen, Skotlantiin ja sitten Perthiin, Australiaan Fisherin ollessa kuusivuotias. Hän kävi koulunsa Swanbourne Primary Schoolissa ja Methodist Ladies’ Collegessa. Fisherillä oli päärooleja koulunsa näytelmissä, kuten Pienessä kauhukaupassa. Hän alkoi esiintyä australialaisissa televisiomainoksissa yhdeksänvuotiaana.

 Ura 

Fisher teki debyyttinsä televisiossa Robyn Devereaux’n roolissa vuonna 1993 australialaisessa lasten seikkailusarjassa Paradise Beach. Hänen läpimurtoroolinsa oli Shannon Reed sarjassa Home and Away, jossa hän näytteli vuosina 1994–1997. Sinä aikana hän kirjoitti kaksi kirjaa, Seduced by Fame ja Bewitched.

Vuonna 2002 Fisher esitti Mary-Janea elokuvassa Scooby-Doo ja salaperäinen saari. Isomman roolin hän teki vuoden 2005 elokuvassa Kuokkavieraat, josta hän voitti MTV Movie Awards 2006 -tapahtumassa jaetun palkinnon kategoriassa ”vuoden läpimurtonäyttelijä”. 

Fisher esiintyi Aprilin roolissa elokuvassa Ehdottomasti ehkä vuonna 2008. Hänen tunnettuja rooleja ovat pääosa elokuvassa Himoshoppaajan salaiset unelmat (2009) sekä Henley Reeves elokuvassa Suuri puhallus (2013).

 Yksityiselämä 

Fisher asuu Los Angelesissa ja on naimisissa koomikko Sacha Baron Cohenin kanssa.

 Bibliografia 




 Filmografia 

 Elokuvat Vuosi Nimi Rooli 2000  Kaltevalla pinnalla  australialainen tyttö 1 2001  Swimming Pool – Der Tod feiert mit  Kim  2002  Scooby-Doo ja salaperäinen saari  Mary Jane  2003  The Wannabes  Kirsty  Dallas 362  Redhead (Punapää)  2004  I Heart Huckabees  Heather  2005  Kuokkavieraat  Gloria Cleary  London  Rebecca  2006  Wedding Daze – sokkohäät  Katie  2007  The Lookout  Luvlee  Hot Rod  Denise  2008  Ehdottomasti ehkä  April Hoffman Horton  Dr. Mary Lou Larue (ääni) 2009  Himoshoppaajan salaiset unelmat  Rebecca Bloomwood  2010  Burke & Hare  Ginny Hawkins 2011  Rango  Beans (ääni) 2012  Viisi legendaa  Hammaskeiju (ääni) Polttarittaret  Katie 2013  The Great Gatsby – Kultahattu  Myrtle Wilson  Suuri puhallus  Henley Reeves  2014  Life of Crime  Melanie Ralston 2015  Visions  Eveleigh 2016  Grimsby  Jodie Figgs Yön eläimet  Laura Hastings Keeping Up with the Joneses  Karen Gaffney 2018  Kiinni jäit!  Anna Malloy 2025  Now You See Me: Now You Don’t  Henley Reeves

 Televisio Vuosi Sarja Rooli Jaksot 1993  Bay Cove  Vanessa Walker   Paradise Beach  Robyn Devereaux Barsby  2 1994–1997  Home and Away  Shannon Reed  345 1999  Oliver Twist   Bet   2000  Auringonpolttamat  nainen  ”2.1” Me tehtiin rakkautta  australialainen baarineito  1 2001  Attila – barbaarien kuningas   Cerca   2002  BeastMaster  Demon Manaka  1 2004  Pilot Season  Butterfly  ”1.6” 2010  Neighbors from Hell  (ääni)  3 2011  Bored to Death  Rose  2 2013  Sukuvika  Rebel Alley  9 2015  Sofia Ensimmäinen  Button (ääni)  2

 Huomautukset 

 Lähteet 

 Aiheesta muualla 

Luokka:Australialaiset näyttelijät
Luokka:Vuonna 1976 syntyneet
Luokka:Elävät henkilöt
Luokka:Seulonnan keskeiset artikkelit